Okaritokivi

Okaritokivi (Apteryx rowi), også kalt rowi, er en mellomstor flygeudyktig strutsefugl i kivifamilien. Arten er endemisk for New Zealand og lever på et cirka  stort beskyttet (reservat) skogområde (Okaritoskogen), mellom elvene Okarito og Waiho langs West Coast på Sørøya. Dette er den mest sjeldne av kiviene.

 Biologi 
miniatyr|venstre|En fem dager gammel okaritokivikylling
Okaritokivi er en mellomstor kivi, som skiller seg visuelt fra sørbrunkivien (A. australis) gjennom å være gjennomgående mer gråfarget i hodet og i buken. Den kan også ha innslag av hvite flekker i fjeset. Nebbet er dessuten kortere og rosafarget. Fjærdrakten har dessuten mykere fjær enn de andre artene, som har striere fjær..

Fuglen blir cirka  stor. Hunnen blir større enn hannen og har lengre nebb. Hun veier typisk , mens hannen gjerne veier omkring . Hunnens nebb blir cirka  langt, mens hannens blir cirka .

Arten ble nær utryddet av røyskatt (Mustela erminea), lokale hunder og (voksne individer) påkjørsler langs motorveiene. Som følge av dette har myndighetene begynt å sanke egg for å klekke kyllingene under beskyttelse, for å sette dem ut når de blir store nok til å klare seg mot røyskattene. I 2016 lanserte regjeringen en plan om å utrydde introduserte rovdyr som rotte, røyskatt, fritte, possum og forvillede katter innen 2050. Populasjonen økte fra cirka 160 individer i 1995, til cirka 375 i 2012. I 2015 anslo Kiwis for kiwi (The Kiwi Trust) populasjonen til cirka 500 fugler. Antallet voksne forplantningsdyktige individer ble av BirdLife International anslått til omkring 200–249 i 2016.

 Inndeling 
Inndelingen av kivifamilien følger Birds of the World og er i henhold til Winkler, Billerman & Lovette (2020). Norske navn følger Norsk navnekomité for fugl og er i henhold til Syvertsen et al. (2008).

 Palaeognathae, primitive nåtidsfugler
 Notopalaeognathae
 Rheiformes, nandufugler
 Novaeratitae
 Casuariiformes, kasuarfugler
 †Aepyornithiformes, elefantfugler
 Apterygiformes, kivifugler
 Apterygidae, kivifamilien
 Apteryx, kivier
 A. australis, sørbrunkivi
 A. rowi, okaritokivi (monotypisk)
 A. mantelli, nordbrunkivi
 A. owenii, dvergkivi
 A. haastii, flekkivi
 Proapteryx 
 † P. micromeros (utdødd)
 Tinamiformes, tinamufugler (pampashøns)
 †Dinornithiformes, moafugler

 Referanser 
Fjeldså, J. (2017). Okarito Kiwi (Apteryx rowi). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona.

Fjeldså, J. and C. J. Sharpe (2020). Okarito Brown Kiwi (Apteryx rowi), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA. https://doi.org/10.2173/bow.okbkiw1.01

Kiwis for kiwi (2015). Rowi - Population status. Besøkt 2017-02-19

Robertson, H. A. 2013. Okarito brown kiwi. In Miskelly, C.M. (ed.) New Zealand Birds Online. http://nzbirdsonline.org.nz/

BirdLife International. 2017. Apteryx rowi. The IUCN Red List of Threatened Species 2017: e.T22732871A119169794. https://dx.doi.org/10.2305/IUCN.UK.2017-3.RLTS.T22732871A119169794.en. Downloaded on 15 November 2021.

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-08-07

Tennyson, A. J. D., Palma, R. L.; Robertson, H. A.; Worthy, T. H.; Gill, B. J. 2003. A new species of kiwi (Aves, Apterygiformes) from Okarito, New Zealand. Records of the Auckland Museum 40: 55-64.

Winkler, D. W., S. M. Billerman, and I.J. Lovette (2020). Kiwis (Apterygidae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA. https://doi.org/10.2173/bow.aptery1.01

Eksterne lenker

Kategori:Notopalaeognathae
Kategori:Sterkt truede arter på IUCNs rødliste
Kategori:New Zealands endemiske fugler
Kategori:Fugler formelt beskrevet i 2003